Հ.Յ.Դ. համամասնական ցանկի 4րդ դիրքը գրաւող Արմենուհի Կիւրեղեան իր խօսքին մէջ անդրադարձաւ իրենց կարգախօսին՝ «Նոր սկիզբ, արդար Հայաստան»: Արդար Հայաստանը, ըստ անոր, հասարակական կեանքի բոլոր մարզերուն մէջ ընկերային արդարութիւնն է: «Մենք այսօր ունինք երիտասարդութիւն, կիներու ներկայացուածութիւն, եւ անոնց համար հաւասար կարելիութիւններու ստեղծում: Նայեցէ՛ք մեր ծրագիրին, նայեցէ՛ք մեր խումբին եւ պիտի տեսնէք, որ Դաշնակցութիւնը ի զօրու է ի կատար ածելու իր ծրագիրը», հաստատեց Արմենուհի Կիւրեղեան: